مؤسس Microsoft بيل Gates اتكلم عن ازاي تكون أب كويس، وقال إن سن 13 سنة هو السن المناسب للطفل عشان يبقى عنده موبايل. الأب اللي عنده 57 سنة وعنده 3 عيال قال في برنامج Today إن عياله Jennifer و Rory ماكانش مسموح ليهم يجيبوا موبايلات لحد عيد ميلادهم ال13 وبنته الصغيرة Phoebe لسه مستنية.
"احنا عملنا قاعدة في العيلة إن سن 13 هو لما تاخد موبايل." كمان قال إن نتيجة لكده عياله كانوا بيرجعوا البيت من المدرسة يشتكوا، "كل الولاد عندهم، أنا بس اللي معنديش، ده محرج جداً."
لما سألوه إذا كان بيحتفظ بالباسوورد بتاع الإيميل والفيسبوك بتاع ابنه وبناته، السيد Gates قال إنه مش بيعمل كده مع Jennifer، 16 سنة، لأنه شايف إنها "كبيرة كفاية".
بجانب ثروتهم، السيد والسيدة Gates، اللي عايشين في Lake Medina، قالوا إنهم عايزين يربوا عيالهم التلاتة بشكل طبيعي قدر الإمكان. بيقولوا إن عيالهم لازم يعملوا شغل البيت بعد المدرسة ومش بياخدوا مصروف كتير.
وفي 2010 السيد Gates قال إنه عايز يتبرع بمعظم ال61 مليار بتاعته بدل ما يورثها. "ده مش هيكون كويس لا لعيالي ولا للمجتمع،" على حد قوله.
السيد Gates ساب Microsoft في 2008 عشان يركز على الأعمال الخيرية. خلال المقابلة في برنامج Today مع المذيع Matt Lauer، قال إن مساعدة الناس بتسعده زي ما كان بيعمل سوفتوير.
"اللي بتحس بيه فعلاً هو اللي حققته. لو في سوفتوير اتنشر وناس كتير حبته - وخلاهم يخلصوا شغلهم بطريقة أحسن - ده شيء مثير." رد عليهم.
Phoebe عندها كام سنة؟
يمكن 11 سنة يمكن 13 سنة يمكن 14 سنة يمكن 15 سنة